ลองหาในอินเตอร์เน็ตแล้สเค้าบอกว่าต้องกินตอนประจำเดือนมาวันแรกหรือไม่เกิน5วันค่ะ อยากถามว่าตอนไม่มีประจำเดือนกินได้หรือไหมค่ะ(กินครั้งแรกค่ะ)
สวัสดีค่ะ การทานยาคุมกำเนิดแผงแรกนั้น ให้เริ่มทานภายใน 1-5 วัน นับจากวันแรกที่มีประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันที หากจะเริ่มทานในช่วงที่ไม่ใช่ 1-5 วันนับจากวันแรกที่มีประจำเดือนมา ก็สามารถทานได้ เพียงแต่ในช่วงก่อนหน้านั้น ก็ต้องไม่มีเพศสัมพันธ์มาก่อน และต้องทานต่อเนื่องไปอย่างน้อย 7 วัน แล้วจึงจะมีเพศสัมพันธ์ได้ เพื่อให้ยาคุมได้เริ่มออกฤทธิ์ก่อนค่ะหากเป็นยาคุมกำเนิดชนิด 21 เม็ด เมื่อทานครบ 21 เม็ด ก็ให้เว้นระยะ 7 วัน ก่อนที่เริ่มทานยาแผงใหม่ โดยไม่ต้องสนใจว่าประจำเดือนจะเริ่มมาในวันไหนในช่วงที่เว้นระยะ 7 วันค่ะหากเป็นยาคุมกำเนิดชนิด 28 เม็ด เมื่อทานครบ 28 เม็ด ก็ให้เริ่มทานยาแผงใหม่ได้เลย โดยไม่ต้องสนใจว่าประจำเดือนจะเริ่มมาในวันไหนในช่วงการทาน 7 เม็ดสุดท้ายเช่นกัน